KVK Kolasib ah Nutrition Sensitive Agriculture Research Innovation (NARI) training neih a ni,"1144/2024-2025 Dated Kolasib the 11th July 2024: Vawiin khan  Ministry of Agriculture and Farmer’s welfare hnuaia programme pawimawh tak - Nutrition Sensitive Agriculture Research Innovation (NARI)  leh National Research Centre for Integrated Pest Management (NCIPM), New Delhi training chu KVK Kolasib ah Nu ho Farmer thlan bik te tan buatsaih a ni a, Subject matter Specialist ten zirtirna an pe a ni. Vawiin training kaihruaitu KVK Kolasib Senior Scientist and Head Dr. Michelle  C. Lallawmkimi chuan Kolasib District leilung hausaknate leh thatnate hai chhuak theitu chu farmer te an nih thu leh taihmakna tel lo chuan eng eizawnna mah hi a  hlawhtling thei lo, a ti a. Training tura kalkhawmte chu uluk taka ngaithla a an thil zir chhuah te tangkai taka hmang turin leh harsatna leh zawhfiah ngai te an nei a nih pawh in inthlahrung lo turin a chah bawk. Training hi thupui thlan chhuah bik neia kalpui niin, Kolasib a mithiam  Subject Matter Specialists- Agronomy, Horticulture, Plant Protection leh Agriculture Engineer ten zirtirna heng : i) Package of Practices for Vegetable Cultivation te, ii) Integrated Pest Management (IPM) on Kharif vegetable with special reference to Kolasib District te, iii) Natural Farming te leh, iv) Rain Water Harvesting Structure for Hilly areas ah te hian zirtirna an pe a ni. Vawiin training hi Vote of thanks, Subject Matter Specialist Fishery Science  Pu Rualthantluanga Pachuau in a neih zawhin tihtawp a ni. Attachment Loading attachment...",Dated: 11 th Jul 24 2:41 PM,https://dipr.mizoram.gov.in/post/kvk-kolasib-ah-nutrition-sensitive-agriculture-research-innovation-nari-training-neih-a-ni